CELEX: 21984A0716(01)
Language: lv
Date: 1984-06-15 00:00:00
Title: Nolīgums starp Eiropas Ekonomikas kopienu un Ekvatoriālās Gvinejas Republikas valdību par zveju pie Ekvatoriālās Gvinejas krastiem

Svarīgs juridisks paziņojums

|

21984A0716(01)

Oficiālais Vēstnesis L 188 , 16/07/1984 Lpp. 0002 - 0006 Speciālizdevums somu valodā: Nodaļa 11 Sējums 11 Lpp. 0141  Speciālizdevums zviedru valodā: Nodaļa 11 Sējums 11 Lpp. 0141  Speciālizdevums spāņu valodā: Nodaļa 04 Sējums 3 Lpp. 0055  Speciālizdevums portugāļu valodā Nodaļa 04 Sējums 3 Lpp. 0055 

		Nolīgumsstarp Eiropas Ekonomikas kopienu un Ekvatoriālās Gvinejas Republikas valdību par zveju pie Ekvatoriālās Gvinejas krastiemEIROPAS EKONOMIKAS KOPIENA, turpmāk tekstā "Kopiena",EKVATORIĀLĀS GVINEJAS REPUBLIKAS VALDĪBA, turpmāk tekstā — "Ekvatoriālā Gvineja",IEVĒROJOT no Lomē Konvencijas izrietošo sadarbības garu un Kopienas un Ekvatoriālās Gvinejas labās sadarbības attiecības,IEVĒROJOT Ekvatoriālās Gvinejas vēlēšanos veicināt tās zvejas resursu racionālu izmantošanu, pastiprināti sadarbojoties,ATCEROTIES, ka attiecībā uz jūras zveju Ekvatoriālā Gvineja īsteno savu suverenitāti vai jurisdikciju zonā, kas sniedzas divsimt jūras jūdžu attālumā no tās krastiem,ŅEMOT VĒRĀ darbu, ko veikusi Trešā ANO Jūras tiesību konference,APŅEMOTIES uzturēt attiecības savstarpējas uzticības garā un ievērojot abu Pušu intereses jūras zvejas jomā,VĒLĒDAMĀS ieviest noteikumus un nosacījumus, kas reglamentē zveju, kura ir abu Pušu interesēs,IR VIENOJUŠĀS PAR TURPMĀKO.1. pantsŠā nolīguma mērķis ir noteikt principus un normas, kas nākotnē pilnībā reglamentēs kuģu ar Kopienas dalībvalstu karogiem, turpmāk tekstā "Kopienas kuģi", veikto zveju ūdeņos, kur Ekvatoriālā Gvineja īsteno savu suverenitāti vai jurisdikciju attiecībā uz zveju, turpmāk tekstā "Ekvatoriālās Gvinejas zvejas zona".2. pantsSaskaņā ar šo nolīgumu Ekvatoriālās Gvinejas valdība atļauj Kopienas kuģiem zvejot Ekvatoriālās Gvinejas zvejas zonā.3. pants1. Kopiena apņemas veikt visus vajadzīgos pasākumus, lai nodrošinātu to, ka tās kuģi ievēro šā nolīguma noteikumus, kā arī normas un noteikumus, kas reglamentē zveju Ekvatoriālās Gvinejas zvejas zonā.2. Ekvatoriālās Gvinejas iestādes Eiropas Kopienu Komisijai dara zināmus visus ierosinātos grozījumus minētajās normās un noteikumos.4. pants1. Kopienas kuģi var zvejot Ekvatoriālās Gvinejas zvejas zonā tikai tad, ja to pēc Kopienas pieprasījuma ir atļāvušas Ekvatoriālās Gvinejas iestādes.2. Šādu atļauju piešķir, no attiecīgo kuģu īpašniekiem iekasējot noteiktu atlīdzību.3. Atlīdzības summu un maksāšanas veidu precizē pielikumā.5. pantsPuses apņemas koordinēt savu darbību vai nu tieši vai ar starptautisko organizāciju palīdzību, lai nodrošinātu dzīvo resursu apsaimniekošanu un saglabāšanu, jo īpaši Atlantijas okeāna austrumu un centrālajā daļā, kā arī attiecībā uz tālmigrējošām sugām, un lai atvieglotu attiecīgu zinātnisko pētījumu veikšanu.6. pantsApmaiņā pret zvejas iespējām, kas piešķirtas saskaņā ar 2. pantu, Kopiena saskaņā ar šim nolīgumam pievienotā protokola nosacījumiem un kārtību piedalās attīstības projektu īstenošanā Ekvatoriālajā Gvinejā, neierobežojot finansējumu, ko Ekvatoriālā Gvineja saņem saskaņā ar Lomē konvenciju.7. pantsJa rodas domstarpības par šā nolīguma interpretāciju vai piemērošanu, Puses apņemas savstarpēji apspriesties.8. pantsLai nodrošinātu to, ka šo nolīgumu piemēro pareizi, izveido Apvienoto komiteju.Komiteja sanāk reizi gadā pēc vienas no Līgumslēdzējām Pusēm lūguma pārmaiņus Ekvatoriālajā Gvinejā un Kopienā.9. pantsŠis nolīgums neietekmē un neierobežo Pušu viedokli attiecībā uz jautājumiem, kas saistīti ar jūras tiesībām.10. pantsŠo nolīgumu no vienas puses piemēro teritorijās, kurās piemēro Eiropas Ekonomikas kopienas dibināšanas Līgumu saskaņā ar nosacījumiem, ko paredz minētais Līgums, un no otras puses Ekvatoriālās Gvinejas teritorijā.11. pantsPielikums un protokols ir šā nolīguma neatņemama sastāvdaļa, un, ja nav norādīts citādi, atsauce uz šo nolīgumu ir atsauce uz tiem.12. pantsŠo nolīgumu slēdz sākotnēji uz trim gadiem no tā spēkā stāšanās dienas. Ja kāda no Pusēm to neizbeidz, paziņojot par to sešus mēnešus pirms trīs gadu termiņa beigām, nolīgums paliek spēkā vēl uz vienu gadu ilgiem laikposmiem, ja vien to nedenonsē, paziņojot par to vismaz trīs mēnešus pirms katra šāda viengadīga laikposma beigām.Tādā gadījumā Līgumslēdzējas Puses uzsāk sarunas, lai, kopīgi vienojoties, noteiktu, kādi grozījumi vai papildinājumi vajadzīgi pielikumam vai protokolam.13. pantsŠis nolīgums stājas spēkā dienā, kad abas Puses vienai otrai dara zināmu to, ka ir veiktas šim nolūkam vajadzīgās procedūras.Sastādīts Malabo, 1984. gada 15. jūnijā divos eksemplāros angļu, dāņu, franču, grieķu, holandiešu, itāļu, spāņu un vācu valodā, un visi teksti ir vienlīdz autentiski.For Rådet for De europæiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινoτήτωνFor the Council of the European CommunitiesPour le Conseil des Communautés européennesPer il Consiglio delle Comunità europeeVoor de Raad van de Europese GemeenschappenEn nombre del Consejo de las Comunidades Europeas+++++ TIFF +++++For regeringen for republikken ÆkvatorialguineaFür die Regierung der Republik ÄquatorialguineaΓια την κυβέρνηση της Δημοκρατίας της Ισημερινής ΓουινέαςFor the Government of the Republic of Equatorial GuineaPour le gouvernement de la république de Guinée équatorialePer il governo della Repubblica della Guinea equatorialeVoor de Regering van de Republiek Equatoriaal GuineeEn nombre del Gobierno de la República de Guinea Ecuatorial+++++ TIFF +++++--------------------------------------------------PIELIKUMSZvejas nosacījumi kopienas kuģiem ekvatoriālās Gvinejas zvejas zonā1. Parasti trīs mēnešus pirms pieprasītā derīguma termiņa sākuma attiecīgās Kopienas iestādes nosūta to kuģu sarakstu, kuri nākamos 12 mēnešus zvejos saskaņā ar nolīgumu.2. Nolīguma 4. pantā paredzēto atlīdzību, ko maksā 1. punktā minētie kuģu īpašnieki, ar šo nosaka ECU 20 apmērā par vienu tonnu zivju, kas nozvejotas Ekvatoriālās Gvinejas zvejas zonā.3. Pēc nolīguma stāšanās spēkā kuģu īpašnieki Ekvatoriālās Gvinejas valsts kasē iemaksā ECU 40000 kā atlīdzības avansa maksājumu.4. Pamatojoties uz kuģu īpašnieku sastādītajiem provizoriskajiem nozvejas pārskatiem, katra kalendārā gada beigās sastāda provizorisku pārskatu par atlīdzību, kas pienākas par katru zvejas gadu, to vienlaicīgi nosūta Ekvatoriālās Gvinejas iestādēm un Eiropas Kopienu Komisijas attiecīgajām iestādēm. Atbilstīgo summu iemaksā Ekvatoriālās Gvinejas valsts kasē vēlākais līdz kārtējā gada 31. decembrim.Ņemot vērā Atlantijas tunzivju saglabāšanas starptautiskās komisijas noteikto nozvejas situāciju attiecīgajā zvejas gadā, Eiropas Kopienu Komisijas attiecīgās iestādes sastāda galīgo pārskatu par atlīdzību zvejas gadā.Ar šo pārskatu iepazīstina kuģu īpašniekus, kas savas finansiālās saistības izpilda 30 dienu laikā.5. Beidzoties nolīguma termiņam, avansā samaksāto summu atskaita no pēdējā maksājuma.6. Pirms nolīguma stāšanās spēkā Ekvatoriālās Gvinejas iestādes dara zināmu atlīdzības maksāšanas kārtību un jo īpaši attiecīgos kontus un valūtas.7. Zvejojot Ekvatoriālās Gvinejas zvejas zonās, kuģi Annobon radio stacijai (izsaukšanas signāls: 3 CA-24) paziņo katra vada iemetiena rezultātus.Pēc Ekvatoriālās Gvinejas iestāžu lūguma kuģi uzņem uz klāja novērotājus. Novērotājs nedrīkst atrasties uz kuģa ilgāku laiku, kā vajadzīgs, lai uz vietas veiktu loma pārbaudi.--------------------------------------------------PROTOKOLSstarp Eiropas Ekonomikas kopienu un Ekvatoriālās Gvinejas Republikas valdību1. pantsSaskaņā ar nolīguma 2. pantu šā protokola piemērošanas laikā 27 okeāna tunzivju zvejas saldētājkuģiem piešķir atļauju zvejot Ekvatoriālās Gvinejas zvejas zonā.Papildus pēc Pušu lūguma citu kategoriju zvejas kuģiem var piešķirt dažas papildu atļaujas saskaņā ar noteikumiem, kas jānosaka Apvienotai komitejas.2. pantsNolīguma 6. pantā minēto atlīdzību ar nemainīgu likmi nosaka ne mazāku par ECU 180000 gadā. Šī summa attiecas uz gadījumiem, kad nozveja nepārsniedz 4000 tonnas tunzivju; ja Kopienas kuģu nozvejas apjoms Ekvatoriālās Gvinejas zvejas zonā pārsniedz šo daudzumu, tad attiecīgi palielina minēto summu.--------------------------------------------------